Пшавелэ Важэ
ЗэзыдзэкIар Къармэ Iэсиятщ
Адыгэ гъащIэм щыщ теплъэгъуэхэр
(пычыгъуэ)
Ирехьэхри пшапэм и напIащхьэр,
Жьыуэпс щIыIэр къуршхэмкIэ къыдокI,
Щыгъуэ теплъэу иджы къурш дыгъащхьэм
Джанэ фIыцIэу жэщыр зрешэкI.
Фэбжьи, губжьи, гуауи, гузэвэгъуи
ЩыIэкъым и набдзэ щIыхэлъэт –
Къару лъэщу уафэр зи Iэпэгъум
Къыхуигъэфэщащ Iыхьэ гъейрэт:
Яхуэмыус лIыгъэр зи жьэгу жьанэу
Къурш къещхьэукъуэххэр я куэщI-анэу
ЛIыхъужь дапщэ къыдэкIа уи бжэIу…
ЩIыхь нэмыжыIэсым и фIэлIыкIым,
Фэбжь гъэвыжыгъуейхэм я Iулыджым
КъапекIуэкIыу хэт къыптегушхуэн?!
Хэт хурзалэ бгъэм зрипщытын?..
